วัดใจ กสท. ถือหุ้นข้ามช่องข่าวเกินกว่ากฎการประมูลได้หรือไม่
จับตาที่ประชุม กสท. วันนี้ ชี้ขาด SLC ถือหุ้นข้ามช่องข่าวเกินร้อยละ 10 ผิดหรือไม่ สุภิญญาชี้ มติวันนี้เป็นบรรทัดฐาน หากทำได้ กระทบการแข่งขัน และผลประโยชน์ผู้บริโภคนางสาวสุภิญญา กลางณรงค์ เปิดเผยว่า วันจันทร์ที่ 16 มี.ค. 2558 ที่ประชุมคณะกรรมการกิจการกระจายเสียงและกิจการโทรทัศน์ (กสท.) ครั้งที่ 10/2558 มีวาระการประชุมชวนจับตา ได้แก่ การตรวจสอบข้อเท็จจริง กรณีการเป็นผู้มีผลประโยชน์ร่วมกันของผู้รับใบอนุญาตประกอบกิจการโทรทัศน์ภาคพื้นดินในระบบดิจิตอล หมวดหมู่ข่าวสารและสาระ ซึ่งตนเองได้เห็นชอบตามที่สำนักงานได้เสนอผลการตรวจสอบข้อเท็จจริง กรณี บริษัท โซลูชั่น คอนเนอร์ (1998) จำกัด (มหาชน) หรือSLC เป็นผู้มีอำนาจควบคุมช่องข่าวสปริงนิวส์ ได้เข้าซื้อหุ้นของ บ. เนชั่น มัลติมีเดีย กรุ๊ป จำกัด (มหาชน) หรือNMGซึ่งเป็นผู้ถือหุ้นใหญ่ในบริษัท ช่องข่าวเนชั่น ในสัดส่วนที่ถือว่าเข้าข่ายผู้มีผลประโยชน์ร่วมกัน และเป็นการถือครองใบอนุญาตประกอบกิจการโทรทัศน์ดิจิตอลในหมวดหมู่เดียวกันเกินสัดส่วนตามที่ประกาศกำหนดไว้ก่อนการประมูล สุภิญญา กรรมการ กสท. กล่าวส่วนวาระเรื่องโครงข่ายดิจิตอลทีวีภาคพื้นดิน นางสาวสุภิญญาเห็นว่า กสท. ควรต้องตัดสินใจเด็ดขาดได้แล้วว่า กรมประชาสัมพันธ์ไม่สามารถดำเนินการติดตั้งวางโครงข่ายได้ตามเงื่อนไขใบอนุญาตได้เลย เพราะฉะนั้นควรมีมาตรการทางปกครองตามที่เสนอให้ปรับ มิเช่นนั้น อาจเกิดความได้เปรียบกว่า อสมท. โดยหลังจาก อสมท. โดนคำสั่งทางปกครองแล้วสามารถดำเนินการแก้ปัญหาได้มากขึ้น ดังนั้น จึงไม่ควรถูกมองว่าเป็นหน่วยงานราชการแล้วจะได้รับสิทธิมากกว่า สุดท้ายหากกรมประชาสัมพันธ์ไม่สามารถทำได้จริงๆ อาจต้องพิจารณาการพักใช้ หรือเพิกถอน และให้ผู้ที่มีศักยภาพทำดีกว่า เพราะจะส่งผลกระทบต่อโครงข่ายดิจิตอลทีวีนอกจากนี้ มีวาระการให้ข้อมูลเพิ่มเติมต่อสำนักงานป้องกันและปราบปรามการทุจริตแห่งชาติ หรือ ป.ป.ช. ตามที่ช่อง 7 ได้ยื่นฟ้อง กสท. 3 คน กรณี การออกอากาศคู่ขนานทีวีดิจิตอล ช่อง 3 ทั้งนี้ ตน พร้อมทั้ง ผศ.ดร.ธวัชชัย จิตรภาษ์นันท์ และ พลโท ดร.พีระพงษ์ มานะกิจ มีความพร้อมที่จะชี้แจงข้อเท็จจริงต่อ ป.ป.ช. ทั้งในแง่มุมกฎหมาย และประโยชน์สาธารณะ อย่างที่ทุกคนเห็นเป็นประจักษ์แล้วว่า ภายหลังการแก้ปัญหาเรื่องนี้ยุติลง อุตสาหกรรมโทรทัศน์เปลี่ยนผ่านและเดินหน้าไปได้ ทั้งเกิดการแข่งขันที่เข้มข้น ถือเป็นการเปลี่ยนแปลงโทรทัศน์ในรอบหลายทศวรรษ ประชาชนมีช่องทางในการรับชมที่หลากหลายมากขึ้นวาระอื่นๆ ที่น่าสนใจ ได้แก่ เรื่องร้องเรียนของ บ. โมชั่น พิคเจอร์ แอสโซซิเอชั่น (ประเทศไทย) หรือ MPA กรณีการละเมิดลิขสิทธิ์ในช่องเคเบิลท้องถิ่น ที่เป็นปัญหาที่ยืดเยื้อมานาน จะมีการพิจารณาเรื่องการบังคับใช้ทางกฎหมาย วาระรายงานความคืบหน้าการดำเนินการโครงการจัดจ้างผู้ผลิตและจัดการดำเนินการประชาสัมพันธ์การเปลี่ยนผ่านไปสู่การรับส่งสัญญาณวิทยุโทรทัศน์ในระบบดิจิตอล วาระรายงานผลการตรวจสอบคุณสมบัติตามมาตรฐานทางเทคนิค มส. 4002 – 2555 ของเครื่องรับสัญญาณโทรทัศน์ภาคพื้นดินในระบบดิจิตอล วาระการแต่งตั้งคณะกรรมการตรวจสอบภายในฯ และ วาระความรับผิดชอบของผู้รับใบอนุญาตประกอบกิจการกระจายเสียงและโทรทัศน์ต่อผู้ใช้บริการ กรณีเรื่องร้องเรียนการรับชมรายการผ่านกล่อง GMM Z ติดตามผลการประชุมทั้งหมดในวันจันทร์นี้
จับตาที่ประชุม กสท. วันนี้ ชี้ขาด SLC ถือหุ้นข้ามช่องข่าวเกินร้อยละ 10 ผิดหรือไม่ สุภิญญาชี้ มติวันนี้เป็นบรรทัดฐาน หากทำได้ กระทบการแข่งขัน และผลประโยชน์ผู้บริโภค นางสาวสุภิญญา กลางณรงค์ เปิดเผยว่า
กรมประชาสัมพันธ์,กสท.,การกำกับดูแลดิจิตอลทีวี,การออกอากาศคู่ขนานทีวีดิจิตอล,ดิจิตอลทีวี,ธวัชชัย จิตรภาษ์นันท์,ป.ป.ช.,พีระพงษ์ มานะกิจ,สุภิญญา กลางณรงค์,อสมท.